《送何水部蒙出牧袁州》
宋代·王曾

雉省荣迁拜命新，鱼符重佩出关频。
停骖却访枌榆社，恋阙回瞻析木津。
水韭有谁裨政术，江山终日助吟神。
一麾岭外遥相望，应合趋庭问狷人。

作者简介：（978—1038）青州益都人，字孝先。真宗咸平五年进士第一。累官吏部侍郎，两拜参知政事。曾规谏真宗造天书、大建玉清昭应宫事。仁宗立，刘太后听政，拜中书侍郎、同中书门下平章事，朝廷倚以为重。以裁抑太后姻亲，罢知青州。景祐元年，召入为枢密使，次年复拜相，封沂国公。因与吕夷简不协，俱罢，出判郓州。卒谥文正。有《王文正公笔录》。